CELEX: 62015TN0138
Language: lv
Date: 2015-03-25 00:00:00
Title: Lieta T-138/15: Prasība, kas celta 2015. gada 25. martā – Aanbestedingskalender u.c./Komisija

15.6.2015   
            
            
               LV
            
            
               Eiropas Savienības Oficiālais Vēstnesis
            
            
               C 198/39
            
         Prasība, kas celta 2015. gada 25. martā – Aanbestedingskalender u.c./Komisija
   (Lieta T-138/15)
   (2015/C 198/53)
   Tiesvedības valoda – angļu
   
      Lietas dalībnieki
   
   
      Prasītājas: Aanbestedingskalender BV (Ede, Nīderlande), Negometrix BV (Amsterdama, Nīderlande), CTM Solution BV (Breukelen, Nīderlande), Stillpoint Applications BV (Amsterdama, Nīderlande) un Huisinga Beheer BV (Amsterdama) (pārstāvji – C. Dekker un L. Fiorilli, advokāti)
   
      Atbildētāja: Eiropas Komisija
   
      Prasītāju prasījumi:
   
   
               —
            
            
               atbilstoši LESD 263. un 264. pantam atzīt, ka daļēji nav spēkā Eiropas Komisijas 2014. gada 18. decembra Lēmums SA.34646 (2014/NN) (ex 2012/CP) – Nīderlandes E-iepirkumu platforma TenderNed, ar kuru tika konstatēts, ka TenderNed darbība ir kvalificējami kā pakalpojumi (bez saimnieciska rakstura) vispārējās interesēs, tādēļ TenderNed ieviešana un finansēšana nav valsts atbalsts;
            
         
               —
            
            
               piespriest atbildētajai segt savus tiesāšanās izdevumus un atlīdzināt prasītāju tiesāšanās izdevumus; un
            
         
               —
            
            
               veikt jebkurus citus pasākumus, ko Tiesa uzskata par nepieciešamiem.
            
         
      Pamati un galvenie argumenti
   
   Prasības pamatošanai prasītājas izvirza vienu pamatu.
   
               1.
            
            
               Ar vienīgo pamatu tiek apgalvots, ka Eiropas Komisija esot pieļāvusi acīmredzamu kļūdu vērtējumā un kļūdu tiesību piemērošanā, konstatējot, ka TenderNed pakalpojumi ir kvalificējami kā pakalpojumi (bez saimnieciska rakstura) vispārējās interesēs.
               
                           —
                        
                        
                           Prasītājas apgalvo, ka TenderNed darbībai ir saimniecisks raksturs un tā nepieder pie valsts prerogatīvām, jo šie pakalpojumi neizriet no pienākumiem, kas ir noteikti ES Publiskā iepirkuma direktīvās, TenderNed nerīkojas valsts iestādes statusā, TenderNed darbība nav nepieciešama, lai nodrošinātu atbilstību ES Publiskā iepirkuma direktīvām, atbilstību ES Publiskā iepirkuma direktīvām var panākt ar citiem līdzekļiem un Nīderlandes publiskā iepirkuma likumi atļauj saimnieciskās darbības iniciatīvas e-iepirkumu tirgū.